
COMPETITIO 


Ad  aggregationem  jussu  regis  optimi  et  ex  mandato  summi 
regiae  Universitatis  magistri,  instituta  anno  1823. 

AN  v  '  ' 

OMNES  MORBI  SANABILES  SANANDI  ? 

THESIS 

Quam  ?  deo  favente  ?  in  saluberrima  Facultate  Medica 
Parisiensi  >  pr  es  entibus  competitoribus  5  judicibus  $ 
competitorum  disputationibus ,  subjiciet  et  propugnare 
conabitur  die  mensis  Januarii  anno  1824° 

P.  A.  PIORRY, 

Doctor  medicinae  ?  adjunctus  regiae  Academiae  medicinae  Parisiensis  ?  etc. 


Tout  ecouleraent  critique  est  determine  par  la  nature  j 
ii  n’est  pas  permis  a  1’art  d’en  changer  Ia  route  et  le 
temps. 

(Lanore-Beauvais  ,  Dici,  des  Sciences  m€d,  j 
art.  Crises. ,  pag.  373.) 


PARISIIS, 


EX  TYPIS  ANTHELME  BOUGHER. 


Proeses 


D'.  ESQUIROL. 


D".  LANDRE-BEAUVAIS. 

RECAMIER. 

BERT1N. 

FIZEAU. 

CAYOL. 

RO YER - COLLARD . 

JADIOUX.  ) 

ALIN. 

{  D”.  KERKARADEC. 

Vlces  Serentes-  •  X  PARENT  DU  CHATELET- 

Competitores. 

Deiondres,  Rochotjx,  Gerardin  de  Champesme,  Gruveilhier 9 
Legras,  Bailly,  Ramon  ,  Miquel  ,  Destouet  ,  Martin-Solon  > 
Dupau  ?  Duges,  Andral,  Gibert,  Tuffier,  Bayle  ,  Velpeag  , 
Mesuer,  Leger  (Victor),  Leger  (Theodore),  Bouillaud. 


/ 


Tanta  est  materia  ut  mihi  aphorismis  uti  solum  liceat. 
Timidus  profectd  hanc  aggredior  viam-  Sententiosi  dixit 
Hippocrates  et  haud  immerito.  Hippocratis  exemplum  suo 
jure  imitari  potuit  Boerhaavius.  Nobilissimos  qui  illustrant 
facultatem  professores  9  hunc  sibi  loquendi  modum  vindi¬ 
care  decet.  Omnibus  fortasse  competitoribus  meis ,  senten¬ 
tiosum  stylum  fas  esset  adhibere.  Ego  vero  cum  aliter  lo** 
quendi  non  sit  copia  >  sic  locuturus. 

AN 


OMNES  MORBI  SANABILES  SANANDI? 


Sanatio  reditus  est  ad  sanitatem. 

Omnes  fortasse  morbos  potest  natura  sanare ,  medicus  vero  mul¬ 
tos  insanabiles  habet. 

Sanabiles  dicuntur  morbi ,  quos  medicus  sanare  aut  quorum 
sanationem  juvare  potest.  Insanabiles  illi  9  adversus  quos  hucusque 
ars  vana  fuit. 

Morbi  quos  sola  natura  solvit  extra  quaestionem  sunt ,  quoniam 
eos  tollere  nequit  medicus. 

Cum  verbum  sanare  9  sanum  efficere  denotet  ,  revera  sanandi 
omnes  morbi  sanabiles  ?  namque  sanitas  nunquam  timenda. 

Aliquoties  apparet  vero  sanitas ,  cum  malum  internum  urget. 
Inde  haud  facile  diceretur  an  sint  omnes  morbi  arte  solvendi. 

In  observatione  stat  posita  vera  medicina.  Colligamus  igitur  pri¬ 
mum  observationes.  Inde  argumenta  et  inductiones. 

Ex  multis  invaletudinibus  ;  multisque  malis  ,  et  mullis  symp¬ 
tomatibus  temere  solutis ,  funesta  saepe  orta  sunt  accidentia.  Saepe 
vero  y  primo  redeunte  morbo  y  ulteriora  fugerunt  mala. 

Innumerabiles  observationes  collecturus }  organorum  et  functio-» 
num  ordinem  sequar. 


/ 


PRIMA  PARS. 


OBSERVATIONES. 

Cutis  morbi .  —  Sudores  quibus  jamdudum  homines  labora¬ 
bant  ,  cum  suppressi  essent,  inde  gravissima  subito  orta  sunt  ac¬ 
cidentia  ;  epilepsia,  tetanus,  etc.  (Zacutus  Lusitanus,  Raymond  , 
Landre-Beauvais ,  etc.  )  Sudore  suppresso  redeunte  ,  jam  secun¬ 
darius  solvitur  morbus.  Pedum  transpiratio  ,  praecipue  foetida  , 
(Krugelstein)  repercussa,  saepe  colluviem  gastricam,  cephalalgiam, 
asthma,  phthysim  pulmonarem  peperit,  etc.  (Lobstein,  Krugelstein, 
Montfalcon.  ) 

Phthysicorum  tamen  sudorem  aliquoties  feliciter  suppressit  ce- 
leb.  professor  Fouquier.  Optima  medicinalium  regularum  ,  pessi¬ 
ma  efficitur,  si  nimium  universa  sit  in  applicatione. 

Ery  sipelate ,  medicamentis  aut  frigore  extincto  ,  subito  imma¬ 
nia  accidentia  apparuerunt  (Fabricius  Aquapen. ,  HofFmann  ,  Ha- 
gendorf  prof.  Pinelo  citati  ).  Jam  jam  et  divinus  dixerat  senex  : 
«  Erysipelas  foris  quidem  introverti  ,  malum  ,  vero  foras  bonum.  » 
Morbos  aliquoties  erysipelas  solvit,  axillae  atque  cervicis  strumo*- 
sas  ingurgitationes  ,  herpeticas  affectiones,  etc.  (Prof.  Alibert.  ) 

Repente  suppressa  chronica  scabie  (aut  fortasse  exanthemate  pro 

scabie  habito  )  ,  phaenomena  gastrica  ,  febris,  caecitas  ,  apoplexia  , 

* 

epilepsia,  mors  imo  subita  aegrum  invaserunt.  (  Sennertus ,  epli. 
nat.  cur.  ,  Horstius  ,  Zacutus  Lusitanus,  Raymondo  indicati),  vidit 
et  Fayetus  scabie  lenitam  febrem  tertianam,  etiam  el  sanatam. 

Quum  topicis  medicamentis  ,  herpetis  retrocessio  producta  sit , 
persaepe  et  continuo,  sanguinis  fluxu  ad  faciem,  tetanica  affec¬ 
tione  ,  epilepsia  ,  mania  aeger  laboravit.  (  Raymond  ,  professor 

Alibert ,  Drs.  Giraudy,  Chomel  ,  etc.)  Internus,  herpete  culent' 
rursus  invadente  ,  morbus  evanuit,  (  Raymond  ,  Chomel ,  etc.  ) 

Quamvis  luctetur  tineee  aptissima  curalio  ,  continuo  morbus 
funestus  aliquoties  instat.  Puellae  tineam  emollientibus  curo,  fon¬ 
ticulus  ad  bracilium  suppurat  ,  arachnoiditis  lethalis  supervenit. 
Ulcerationi  capitis  puellulae  alterius  medeor,  irritatione  cerebrali 
mox  infelix  moritur  (  Memoire  sur  Uirriialioii  encephalique ). 
Quum  saepe  putavit  sanatum  lioc  exanthema  medicus  ,  allectiones 
chronicos  subito  invadentes  vidit  (  proh'.  Pinei  ).  Pustulis  capitis 
atque  pediculis  judicata  est  febris  ataxica  (Lanoix.) 

iEgri  saepe  capillorum  sectio  haud  innocens  est  (  Lanoix  );  imo 
in  trichomate  quamvis  discrepent  sententiis  auctores  ,  periculosa 
(  Profc  Alibert ,  Pinei  j  doct.  Scliiegel ,  Jourdan  ,  etc . ).  «  Apo¬ 

plexiae  ,  catarrhi ,  spasmi,  convulsiones,  articulares  morbi  varii, 
curationem  incautam  plicae  secuti  sunt.  »  (  Prof.  Alibert.  )  Notabi¬ 
lissimam  observationem  ,  retrocessionis  ad  pulmones  trachomatis , 
Shlegele  auctore ,  transtulit  Jourdanus. 

Veteribus  in  ulceribus  aut  fonticulis  ,  etiam  in  vulneribus  pure 
madidis,  quos  ipsa  natura,  aut  ars  imperita  siccaverunt,  subito 
observatae  sunt  mania,  epilepsia,  gastritis,  etc.,  inde  consilium 
caute  vetera  ulcera  curare.  (Boyer  ,  Richerand ,  etc. )  Igne  ,  can¬ 
tharidibus,  cucurbicuiis ,  malo  foras  everso  ,  jam  et  desinerunt 
funesta  accidentia. 

Febres  abcessihus  judicatae,  suppressio  abeessus  symptomatibus 
internis  secuta ,  inguinales  tumores  cum  delirio  pestilente  vicissim 
observati  (  Prosper  Alpin  ,  Desaixo  indicatus  )  ,  medicum  faciunt 
certiorem  ,  puris  et  tumorum  metuendam  metastasim. 

Medici,  vulgus  et  ipse  ,  funestos  retrocessionis  variolarum  mor¬ 
billorum  ,  etc.  ,  effectus  noverunt. 

Organorum  olf actionis  morbi* — Vidi  a  mucoso  profluvio  narium 
supresso,  aegros  cephalalgia  ingenti  atque  continua  laborantes.  Epis- 


taxis  persaepe  morbum  periculosum  judicavit  (Galenus  ).  Fluxio- 
nes  sanguineae  ,  apoplexia  (  Raymond) ,  hemorrliagia  oculi  (Slienc- 
kius),  vertigines ,  aurium  tinnitus,  nervosae  affectione0 ,  intermis¬ 
sionem  incautam  epistaxis  seculae  sunt  (  Dr.  Esquirol  ). 

Organorum  auditionis  morbi.  — Cutis  aut  oculi  affectiones, 
testis  inflammationes  (Ravaton)  ,  cerebri  laesi  symptomata  (Itard), 
otorrliaea  suppressa  vulgo  apparent.  Profluvio  redeunte  jam  re¬ 
solvitur  aliquoties  morbus.  Externa  otorrliaea  et  leucorrhaea  vi- 
cissim  puellulam  vidi  laborantem. 

Oculorum  morbi.  —  Ut  maerens  liomo  sanus  lachrymat,  dulce 
levamen  malorum  !  sic  et  lachrymae  saepe  gravem  judicant  hysteriae 
accessum. 

Organorum  digestionis  morbi. —  Parotiditis  repercussum,  erysi¬ 
pelas  ,  iirid  et  gangraena  scroti  saepe  secuta  sunt  (  Ravaton  ,  Pinei , 
Murat ,  etc. ).  Parotidite  solvitur  plerumque  adynamica  febris. 

Sani  pueruli  lacte  largiore  usi,  vomunt  et  salubriter.  Quum 
singulis  diebus  sacerdos  quidam  vomitus  excitaret  mucosos  et  va¬ 
leret,  incautus  consuetudinis  immemor  est.  Inde  delirium  febris¬ 
que.  Sanitas  feliciter  vomitione  recuperatur  (Raymond).  Copiosus 
liematemesis  cujus  da  m  hominis  causa  fuit  cur  integra  valetudine 
esset  (Zacutus  Luzitanus  Raymondo  indicatus).  Criticam  viderunt 
hanc  haemorrhagiam  (profrs.  Portal, Pinei).  Hysterica  mulier  spasmis 
laborans,  vomit  et  subito  valet*  Venena  saepe  stomacus  rejecit.  Symp¬ 
tomata  funesta  vomitu  curata  ,  plerumque  et  ipse  observavi  (Journ. 
Campi .  du  dici,  des  sc .  med .) 

Innocens  tuit  aliquoties  in  puerulis  diarrhoea  persistens  (Raymond). 
In  adultis  temere  curatus  et  repercussus  hic  fluxus  causa  apoplexiae, 
epilepsiae  visus  est.  Arachnoiditis  signa,  dejectiones  et  alvi  plerum¬ 
que  alternant.  ( Memoire  sur  Virrit.  enceph.  des  enfans.  ) 

Hemorrhoidibus  extinclis  vulgo  variis  morbis  aegrotant  stomacus, 
intestina,  jecur,  lien,  pulmones,  cerebrum,  etc.,  tumidis  inflam- 

naatione  tumoribus.,  jam  internae  affectiones  desinunt.  Epilepsia 
(Raymond),  Araclmoiditis  (Drs.  Parent  et  Martinet),  febris  nervosa 
(Sclle,  prof.  Pinei),  peripneuinonia  (Raymond),  phthisis  (prof.  Reca- 
mier,  doct.Bodson,  Monlegro  citati,  exempla  notabilissima  obser¬ 
varunt  )  vicissim  et  hemorrhoides  apparent.  Noverunt  medici  quan¬ 
tum  profuerit  in  pulmonum  tabe  ani  fistulosum  ulcus  I  Locutus  est 
Chomel,  Raymondo  indicatus,  de  asthmate  quod  frequentes  mis¬ 
siones  sanguinis  non  curaverunt,  exili  vero  fluxu  hemorrhoidali 
sanatum. 

Organorum  circulationis  morbi .  —  Coercere  abrupte  hemorrha- 
giam  periculosum.  Tumor  genae  a  longo  tempore  sanguine  madet. 
Huic  operatur  chirurgus.  Subito  apoplexia  ingruit  (Raymond). 
Quivis  medicus  exempla  funesta  retrocessionis  haemorrhagiae  obser¬ 
vavit  ;  quivis  medicus  naturam  sanantem  profluviis  sanguinis  ple¬ 
rumque  vidit. 

Persaepe  operari  arteriae  dilatatae  minime  profuit,  namque  altera 
anevrysmala ,  alteris  in  arteriis  deinde  aegrum  invaserunt. 

Febre  sanatos  morbos  chronicos  saepe  saepius  vidit  Hippocrates. 
Dixit  febrem  Celsus  plerumque  salutarem.  Boerhaavius,  Vanswie- 
ten,  Sydenham,  Campanella,  Bordeu,  ete. ,  eam  dem  sententiam 
secuti  sunt.  De  ea  materia  nuperrime  disseruit  doct.  Comte  et  obser¬ 
vationes  collegit.  Cancrum  febre  sanatum  vidit  Fayetus.  Haud  te¬ 
mere  putant  periti  medici  accessus  febriles  variolarum ,  morbillo¬ 
rum,  etc. ,  virum  depellere,  sanguinem  que  repurgare. 

Organorum  respirationis  morbi .  —  Sputis  ex  consuetudine  co¬ 
piose  expulsis  et  subito  suppressis ,  saepe  accidentia  pulmonem  in¬ 
gruunt.  Peripneumonia  et  mors,  frigoris,  in  hemoptysi,  inter  sca- 
pula  lati,  frequentes  fuerunt  effectus.  Suffocavit  subito  aegrum  expec- 
toratio  sanguinea  suppressa  (Shenck). Contra  Gretry  multo  a  tempore 
hemoptysi  laborans,  naturae  confisus  multos  per  annos  vixit. 

JVutrilionis  alterationes.  —  Judicavit  febres  gangraena  critica  efc 

Hemorrhagica  diathesis  sananda  certe ,  ne  quidem  vero  onmis' 
liemorrhagia. 

An  vilium  cancrosum  sanandum  quamvis  nullus  sit  qui  quaerat  , 
non  continuo  omni  cancro  operari  conveniret. 

Generatim  anevrysmata  ,  et  praesertim  ,  ad  dilatationem  arte¬ 
riarum  propensio,  debellanda  (si  copiam  debellandi  ars  haberet )  , 
minime  vero  omnem  tumorem  anevrysmaticam  ferro  curare  confert* 

Ex  his ,  sanandos  in  universum  ,  morbos  sanabiles  constat;  mul -  , 

tis  vero  vitiis  symptomaticis  parcendum. 

Ea  vitia  sunt  accidentia  quae  orta  ex  consuetudine  corporis  pu¬ 
tant  medici;  quae,  invaletudines  si  ad  exiguum  tempus  durent y 
mala  si  perstent  chronice;  dicam.  Hsec  infirmitatum  partes  sunt  si, 
quamvis  inutilia  sint ,  tamen  iliis  parcendum. 

Curanda  prudentissime  etiam  mala  quorum  causa  interna  su¬ 
blata  est. 

Pleraque  argumenta,  e  nuper  dictis  factis,  proxime  nata,  milii 
certiora  videntur.  Non  itidem  est  de  eorum  interpretatione.  Obser¬ 
vationes  perstant,  theorices  mutantur. 

Accidentia  orta  ex  incauta  temeraria  que  medela,  plerumque 
sympathiis,  derivatione,  metastasi  explanantur.  Sunt  qu  cedam  nihil¬ 
ominus  quae  sola  explicat,  diversarum  partium  ejusdem  textus,  pro¬ 
pensio  ad  eamdem  effectionem. 

Hse  sympathiis,  derivationes,  metastases ,  quas  direxit  natura  pru¬ 
dens  ,  invasionis  leges  indicant  morborum  utilium. 

!  mala  utilia,  aiunt  quidam  medici!  Quid!  febribus  par¬ 
cendum  ! 

Quid  ita  non  ? 

Observationes  jam  citatoe  respondent;  et  iterum  dicam  medicalis 
artis  regulas  firmas,  stare  exclusorie  in  fac  lis. 

Sed  ipsce  febres,  inquiunt,  chronicam  inflammationem  minime 
abrogarunt.  Irritatio  localis  causa  febris  fuit;  organi  affecti  vitali¬ 
tatis  modum  permutavit;  aut  aliquoties  alibi  surrexit ;  inde  metas- 


Quid 

tasis  et  sanatio.  —Esto.  Hypothesim  concedo.  Nihilominus  observa* 
tiones  manent  et  ipsa  saepe  saepius  natura  morbos  sanat. 

At,  additur,  hajc  inflammatio  medicatrix  e  causa  fortuita  nas¬ 
citur. —  Probate  primum ,  deinde  credemus.  Vobis  contra  nunc 
objicio,  causam  hujus  inflammationis  minime  notam. 

Non  sanatio,  dicunt,  sed  curatio  periculosa. —  Sit  ita.  Necesse  esset 
vero  noscere  quaesit  melior,  ex  ea  medela  quae  naturae  legibus  inser¬ 
vit,  aut  ea  quae  vehementissimis  viis  miserrimos  urget  aegros.  Caete- 
Smm,  omni  rationali  habita  cura,  interim  e  malis  utilibus  suppressis 
funesta  ingruerunt  subito  phaenomena. 

Quis  posset  et  naturae  negare  vim  medicatricem?  Organorum 
mirabilis  compages,  synergia  justaque  aequilibritas  functionum, 
instinctivae  impuLiones  ,  spontanei  et  critici  egestus  ,  viae  diversae 
excretionis  diversis  casibus  accomodatae,  eliminatrices  inflamma¬ 
tiones  ,  vulnerum  cicatrices,  calli  formatio,  os  novttm  periosteo 
in  necrosi  formatum,  arteriae  aegrae  obiiteratae ,  anevrysma  sponte 
sanatum,  abcessus  foras  aperti,  pulmonum  tuberculosorum  cica¬ 
trices,  gangraenam  spontanea  inflammatio  sistens,  intermittentium 
febrium  accessus  sudore  judicati,  sanatio  omnium  fere  morborum 
spontanea  aut  quaecumque  sit  eorum  curatio  observata,  mala  et 
praesertim  utilia,  demonstrant  naturam  sanantem,  probant  vis  vitae 
salutares  impetus,  denuntiant  banc  infinitam  sapientiam  qua  organa 
ordinata  sunt  et  libratae  fonctiones. 

Minime  discrepant  sanitatis  et  morbi  leges ,  et  quemadmodum 
consentiunt  omnia,  in  animali  sano ,  ut  integrum  illud  sit,  et  gene¬ 
ratione  multiplicet ;  sic  animalis  aegri  organa  ad  sanitatem  miro 
ordine  spectant. 


Multi  sunt  qui  negarunt  medicatricem  naturam. 

Ordine  fonctionum  corporis  et  ipsius  structura  ,  causam  ha¬ 
rum  admirabilium  naturae  actionum  indixerunt  physici.  Eae  expla^ 
nationes  si  admitterentur;  si,  quod  nego,  nihil  fuisset  in  homine  nisi 
materia,  attamen  quoque  phaenomena  salutaria  produci  possent.* 


i 

Crises  periculosae ,  ut  aiunt ,  namque  earum  materia  plerumque 
vitae  fontes  gravissime  afficit.-— Annuo.  Vero  dic  mihi,  quaeso,  an 
perfecte  aegri  casum  poveris,  et  si  aliter  crisis  effici  potuerit? 

Hypotheticum,  additur  dicere  morbos  crisibus  judicari.  —  Qui 
vero  crises  negarunt  minime  morbos  observarunt. 

Inflammatio  ,  inquiunt,  sponte  augetur.  — Revera.  Augetur  tan¬ 
tum  vero,  quum  phlegmasiae  causa  maneat,  invitis  natura  et  arte. 

Chronici  fiunt  morbi ,  additur.  —  Concedo,  Plerumque  vero  me¬ 
dici  aut  aegri  vitio. 

Natura ,  inquiunt ,  reactionem  saepe  haud  innocentem  movet,  — 
sed  ut  aeger  sanescat,  medicus  quoque  venena  ministrat. 

Non  semper  vincit  morbum  natura.  —  Haud  profecto.  Namque 
omnis  homo  periturus. 

Ergo  sanantis  naturas ,  salutares  impetus  omnia  probant  et  de¬ 
nuntiant .  Prudens  ,  saepe  symptomata ,  non  arte  sananda ,  ergo 
natura  movet. 

Minime  quidem  omnia  symptomata  non  sananda  e  medicalrice 
natura  oriuntur.  Fortasse  inertium  corporum  legibus  utilia  phaeno¬ 
mena  aliquoties  ministrantur.  (  Ilemorrhoides  in  jecore  indurato, 
profluvium  sanguinis  in  anevrysmate  cordis.  )  Si  quidem  hae  expla¬ 
nationes  mechanicae  admitterentur ,  fatendum  necesse  esset,  orga¬ 
norum  compagem  perfecte  accomodatam ,  quoniam  ex  ipso  malo, 
physice  nascuntur  ordinata  et  utilia  accidentia. 

An  quorumdam  malorum  optanda  sit  sanatio,  necne,  incertum 
est,  non  eo  quod  profuerint ,  sed  quod  si  desinerint  inde  mala 
graviora. 

Caeterum  quibus  placare  necesse  est  symptomaticae  affectiones, 
possunt  morbo  occurrere  abdito  et  instanti  (Prophylacticae  )  ,  eum 
lenire  (Palliatrices) ,  demum  sanare  (  Curatrices),  ex  inde  crises, 
inconsulte  negatae  et  reipsa  admirandae  et  observandae. 

Quoniam  morborum  symptomata  plerumque  utilia  sini ,  soepe 
fateamur,  haud  profecto  affirmare  possemus,  quousque  sit  sanatio 

cujusdam  morbi  utilis.  Namque  quid  futurum  esset  de  aegro  si 
morbus  non  eum  invaserit,  aut  ars  non  huic  medita  erit  ?  Non 
est  nostri  investigare  quomodo,  quae  non  egit,  res  egisset. 

Quaenam  fuissent  viri  variolarum  vastationes  nisi  occurrisset  fe¬ 
bris  ?  Ignoro,  fateor;  at  pestis,  typhus  que  icterodes  nulla  in¬ 
vadente  febre,  necant. 

Vaccina,  variolarum  virus  irritus  jam  fit.  Num  ipsa,  consimilis 
repurgationis  compos  est  natura  ! 

Quaedam  demum  sunt  mala  sanabilia  quae  minime  sananda,  aut 
quibus  ferro  haud  certe  operandum,  namque  remedium  pejus  esset 
ipso  morbo  (varices),  aut  periculosa  esset  operatio  (innocens 
tumor  prope  arteriam  positus). 


CONCLUSIONES. 

An  omnes  morbi  sanabiles  sanandi  ? 

i°.  Ergo  omnes  sanabiles  generatim  morbi  proprie  dicti  sanandi. 

2°.  Ergo  multis  sanabilibus  symptomatibus,  malis,  invaletudi- 
nibus  multis,  pro  scientia  aetatis  nostri,  parcendum. 

3°.  Ergo  haec  sanabilia  symptomata,  mala,  invaletudines,  sananda 
tantum  quum  abdita  causa ,  morbus  occultus  plane  nota ,  et  ad 
nihilum ,  arte  aut  natura  reducta  fuerint. 

4°.  Ergo  quibusdam  sanabilibus  malis  ,  quorum  inutilis  aut 
periculosa  esset  operatio  ,  parcendum. 


FINIS, 


I 


-  -  *  •  / 


i 


■ 


.  ■  ' 


. 


i  _ 


*  -> 


- 


».  '  . 


> 


» 


^  - 


/ 


\ 


* 


■ 


.. 


•  I 


